|  |
| --- |
| **Seletuskiri** |
| Lääne-Harju Vallavalitsuse korralduse eelnõu |

„Metsateedele kohanime ja teeregistri numbri määramine“ juurde

**Eelnõuga esitatakse ettepanek määrata Lääne-Harju vallas Vihterpalu külas, Pedase külas ja Vilivalla külas asuvatele metsateedele kohanimed ja teeregistri numbrid, vastavalt: Pohlametsa tee (teeregistri number XXXXXXX), Altküla tee (teeregistri number XXXXXX) ja Karkoja tee (teeregistri number XXXXXX).**

Riigimetsa Majandamise Keskus (edaspidi RMK) esitas Lääne-Harju Vallavalitsusele taotluse 15.03.2023 kirjaga nr 3-1/2023/1805 (Amphoras reg. nr 4-17/585) sooviga võtta riiklikus teeregistris arvele 2022. aastal ehitatud metsateed. Riiklikus teeregistris teede arvele võtmiseks tuleb kohalikul omavalitsuse üksusel määrata teedele nimed ja teeregistri numbrid. RMK tegi ettepaneku kinnitada nende teede nimedeks Pohlametsa tee, Altküla tee ja Karkoja tee. Eesti topograafia andmekogus (ETAK) ja teeregistris vajalikud muudatused ning andmeedastuse korraldab RMK.

Eelnõuga esitatakse kolmele metsateele nime määramise ettepanekud:

Määrata Vihterpalu külas Vihterpalu metskond 18 (43101:001:2053) katastriüksusel asuvale metsateele tee nimeks **Pohlametsa tee** ja teeregistri number XXXXXXX. Pohlametsa tee saab alguse riigiteelt Harju-Risti - Riguldi - Võntküla (tee nr 11230) kulgedes Vihterpalu metskond 18 maaüksuse keskel ristuva teerajani, metsatee pikkus on 527 meetrit.

Määrata Pedase külas Vihterpalu metskond 16 (56201:002:0250), Vihterpalu metskond 113 (56201:003:0958), Vihterpalu metskond 52 (56201:003:0915) ja Vihterpalu metskond 112 (56201:003:0948) katastriüksustel asuvale metsateele tee nimeks **Altküla tee** ja teeregistri number XXXXXXX. Altküla tee saab alguse kohalikult teelt Valgma teelt (tee nr 5621014) kulgedes nimetatud maaüksustel, metsatee pikkus kokku on 1,67 kilomeetrit.

Määrata Vilivalla külas Vihterpalu metskond 76 (56201:002:0488) katastriüksusel asuvale metsateele tee nimeks **Karkoja tee** ja teeregistri number XXXXXXX. Karkoja tee saab alguse riigiteelt Harju-Risti - Riguldi - Võntküla (tee nr 11230) kulgedes Vihterpalu metskond 76 maaüksusel, metsatee pikkus on 255 meetrit.

Vastavalt kohanimeseaduse § 4 lg 1 alusel peab kohanimi olema määratud olemasolevatele ja planeeritud nimeobjektidele või nimeobjektide kogumile p 4 sätestab aadressikohana ruumiandmete seaduse tähenduses, näiteks tee, tänav, väljak, väikekoht, § 5 lg 1 p 3 kohanimemääraja on kohaliku omavalitsuse üksus ja lg 4 kohaselt määrab ühe omavalitsusüksuse territooriumile jäävale nimeobjektile kohanime kohaliku omavalitsuse üksus. Sama seaduse § 6 lg 1 sätestab kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel, lg 4 sätestab eraomandis olevale maaüksusele või sellel paiknevale nimeobjektile kohanime määramise kavatsusest teavitab kohanimemääraja asjaomast maaomanikku posti teel, küsides tema arvamust. Maaomanik peab kirjaliku arvamuse esitama teate saamisest alates 15 päeva jooksul. Sätet ei kohaldata, kui kohanime määramist taotleb maaomanik ise või tema nõusolek on tuvastatav maaüksuse moodustamise dokumentatsioonist. Vastavalt sama seaduse § 6 lg 8-le peab kohaliku omavalitsuse üksus avalikustama kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Lähtudes Lääne-Harju Vallavolikogu 28.08.2018 määruse nr 16 „Lääne-Harju valla kohanimede määramise avalikustamise kord“ § 2 lg 1 kohanime määramise eelnõu kooskõlastatakse enne avalikustamist Lääne-Harju Vallavalitsusega, vallavalitsus kooskõlastas eelnõu 21.03.2023 toimunud istungil. Kooskõlastatud kohanime määramise eelnõu avalikustati 31.03.2023 ilmunud ajalehes Harju Elu ja Lääne-Harju valla veebilehel vähemalt 15 päeva enne kohanime määramise otsuse tegemist. Avalikustamise ajal 31.03-15.04.2023 vastuväiteid ega ettepanekuid ei esitatud.

Vastavalt kohanimeseaduse 8 lõikele 2 võib registrikande aluseks olla nimeobjekti kohta tehtud kanne teises nimeobjekti andmeid põhiandmetena pidavas riigi andmekogus.

Vastavalt Lääne-Harju Vallavolikogu 27.03.2018 otsuse nr 43 „Ülesannete delegeerimine“ on delegeeritud vallavalitsusele kohanimeseaduses kohaliku omavalitsuse üksuse pädevusse antud ülesannete täitmine.

Ehitusseadustiku § 93 lõike 1 alusel on metsatee riigi omandisse jäetud maal paiknev valdavalt riigimetsa majandamiseks kasutatav tee ja seda võib kasutada igaüks, kui riigimetsamajandamist korraldav isik või riigiasutus ei ole metsateed või selle osa sulgenud või metsateel liiklust piiranud.

Vabariigi Valitsuse 07.01.2016 määruse nr 1 "Teeregistri põhimäärus" § 7 lõikest 1 ja § 12 lõikest 3 tulenevalt on metsatee, avalikkusele ligipääsetava eratee ja eratee tee andmeandjaks tee omanik. Sama määruse § 8 lõike 1 alusel kantakse teeregistrisse terviktee number, nimi ja asukoht kaardil ning § 14 lõike 2 järgi tuleb teele anda unikaalne number vahemikus 1000000-9999999, kus esimesed kolm numbrit on tee alguspunkti kohaliku omavalitsuse üksuse EHAK kood.

Kairi Tiitsmann

nõunik

keskkonna- ja planeeringute osakond